
(Proċedura leġiżlattiva speċjali – konsultazzjoni)
Il-Parlament Ewropew,
–	wara li kkunsidra l-proposta tal-Kummissjoni lill-Kunsill (COM(2025)0581),
–	wara li kkunsidra l-Artikolu 113 tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C10‑0296/2025),
–	wara li kkunsidra l-Artikolu 84 tar-Regoli ta’ Proċedura tiegħu,
–	wara li kkunsidra r-rapport tal-Kumitat għall-Affarijiet Ekonomiċi u Monetarji (A10-0160/2026),
1.	Japprova l-proposta tal-Kummissjoni kif emendata;
2.	Jistieden lill-Kummissjoni timmodifika l-proposta tagħha konsegwentement, skont l-Artikolu 293(2) tat-Trattat dwar il-Funzjonament tal-Unjoni Ewropea;
3.	Jistieden lill-Kunsill jinfurmah jekk ikollu l-ħsieb li jitbiegħed mit-test approvat mill-Parlament;
4.	Jitlob lill-Kunsill jerġa’ jikkonsultah jekk ikollu l-ħsieb li jemenda l-proposta tal-Kummissjoni b’mod sustanzjali;
5.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill, lill-Kummissjoni u lill-parlamenti nazzjonali.


Emenda		1
Proposta għal direttiva
Premessa 2a (ġdida)
	

	Test propost mill-Kummissjoni
	Emenda

	
	(2a)	Il-kategoriji l-ġodda tad-dazju tas-sisa stabbiliti fid-Direttiva tal-Kunsill (UE) …/…0296 jenħtieġ li jiżdiedu mal-livelli gwida dwar l-akkwisti minn individwi privati għall-użu tagħhom stess.

	
	___________

	
	1a  Id-Direttiva tal-Kunsill (UE) …/…, ta’ … dwar l-istruttura u r-rati tad-dazju tas-sisa fuq it-tabakk u l-prodotti relatati mat-tabakk (riformulazzjoni) (ĠU L …, …, ELI: …).

	
	+ ĠU: Jekk jogħġbok daħħal fit-test in-numru tad-Direttiva li tinsab fid-dokument 2025/0580(CNS) u daħħal in-numru, id-data, it-titolu u r-referenza tal-ĠU ta’ dik id-Direttiva fin-nota f’qiegħ il-paġna.



Emenda		2
Proposta għal direttiva
Premessa 2b (ġdida)
	

	Test propost mill-Kummissjoni
	Emenda

	
	(2b)	Il-bidliet fil-livelli gwida jenħtieġ li jkunu bbażati fuq il-prinċipju li prodotti fil-kategoriji l-ġodda fl-ambitu tad-Direttiva (UE) .../... [ĠU: jekk jogħġbok daħħal in-numru u tad-Direttiva li tinsab fid-dokument 2025/0580(CNS)] iservu bħala alternattivi għal prodotti li diġà huma soġġetti għal-livelli gwida fl-ambitu tad-Direttiva tal-Kunsill (UE) 2020/262. Għaldaqstant, il-livelli gwida għal dawk il-katergoriji l-ġodda jenħtieġ li jkunu komparabbli ma’ dawk tal-prodotti diġà soġġetti għal-livelli gwida fl-ambitu tad-Direttiva tal-Kunsill (UE) 2020/262.

